Muutuv keskkond, mitmekesine sihtgrupp ja vajadus oma tegevusi arendada ning muutustega kohaneda, eeldab noorsootöötajalt teadlikku ja pidevat enesearendamist, oskust oma tegevust analüüsida ja kavandada selle alusel ka vajalikke tööalaseid muutuseid. Eneseanalüüs ja enesetäiendamine on üks noorsootöötaja professionaalsuse lahutamatu osa. Loe edasi…
Eesti noorsootöötaja kutsealakirjelduses leiame põhjaliku nimekirja töö osadest, mis raamistavad noorsootöö praktikat ja suunavad noorsootöötaja tööd.
Noorsootöö korraldamine Eestis hõlmab järgmisi tööosi:
1. Noorte arenguvajaduste ja tugevuste/võimete välja selgitamine.
2. Mitteformaalset õpet toetavate tegevuste kavandamine ja noorte mitteformaalse õppe toetamine ning õpitu, kogetu ja saavutatu mõtestamine koos noortega.
3. Mitmekesiste noorsootöö keskkondade ja meetodite kasutamine ning arendamine.
4. Noorte kaasamine.
5. Kodanikuhariduse toetamine.
6. Noorte ettevõtlikkuse toetamine.
7. Tervislike ja keskkonnasäästlike eluviiside kujunemise toetamine.
8. Õiguskuuleka käitumise kujundamine.
9. Kultuuridevaheliste pädevuste arendamine.
10. Noorte infovajaduse väljaselgitamine, informatsiooni analüüs ja süstematiseerimine.
11. Noorteinfo teenuse korraldamine.
12. Noorte digitaalse kirjaoskuse arengu toetamine.
13. Noorte esmane nõustamine.
Noorsootöö kui noorest ja ühiskonna muutustest lähtuv valdkond areneb ja muutub pidevalt. Kuna noorsootöö põhineb noore vabal tahtel, peavad noorsootöö keskkonnad ja tegevused olema noore jaoks huvipakkuvad ja sobivad.